**Urcând spre apogeu**

*Eugenia Calancea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aș vrea un arc să-ntorc timpul înapoi,

Dar poate avem nevoie de visuri noi,

Să mă urc pe zmeul înaripat

Și să mă trezesc în al meu pat.

Dimineața-i simfonia razelor de soare,

Arcușul viorii cântă doar pe răcoare,

Copacii afară frunza-și leagănă,

În ochii tăi culorile se trezesc la lumină.

Aș vrea să m-arunc în carul cu fân,

În lumea de altădată aș vrea să rămân,

Să fiu pe-o stea urcând în apogeu,

Pe-un drum legendar aș vrea să fiu mereu.

Acolo să-ntorc un arc cu timpul înainte,

De tot ce-i bun să-mi aduc aminte,

Iar printre stele să privesc pe pământ,

Cum oamenii sunt buni și fac un jurământ.